techiaith/cofnodycynulliad_en-cy huggingface dataset:
English: Yes, of course. Since announcing our vision last year, we are making very good progress in developing key integrated transport hubs across the region, with an early focus on Deeside and Wrexham. As the latest stage of that work, I recently announced funding of £1.8 million to support rail, bus and active travel improvements in Deeside.
Welsh: Gwnaf, wrth gwrs. Ers cyhoeddi ein gweledigaeth y llynedd, rydym yn gwneud cynnydd da iawn ar ddatblygu'r canolfannau trafnidiaeth integredig allweddol ar draws y rhanbarth, gyda ffocws cynnar ar Wrecsam a Glannau Dyfrdwy. Yn ddiweddar, fel cam diweddaraf y gwaith hwnnw, cyhoeddais £1.8 miliwn o gyllid i gefnogi gwelliannau i'r rheilffyrdd, bysiau a theithio llesol yng Nglannau Dyfrdwy.
English: I'd like to thank the Cabinet Secretary for the answer. As you know, the north-east Wales metro and improved integrated transport system is an ambitious plan that is certainly welcomed by myself and my constituents in Alyn and Deeside. I was very pleased to welcome you to Deeside last month to see and learn more about the plans for improved transport links, especially on the Deeside industrial estate. But rural areas are often forgotten about, so I'm particularly pleased that you share my ambition for those areas to be fully connected as well. Would the Cabinet Secretary agree with me that investment in areas like these - both urban and rural areas - is key to the continued economic success of Alyn and Deeside and, indeed, the north-east Wales region?
Welsh: Hoffwn ddiolch i Ysgrifennydd y Cabinet am yr ateb. Fel y gwyddoch, mae system fetro gogledd-ddwyrain Cymru a'r system drafnidiaeth integredig well yn gynllun uchelgeisiol yr wyf fi, a fy etholwyr yn Alun a Glannau Dyfrdwy, yn sicr yn ei groesawu. Roeddwn yn falch iawn o'ch croesawu i Lannau Dyfrdwy fis diwethaf i weld a dysgu mwy am y cynlluniau ar gyfer cysylltiadau trafnidiaeth gwell, yn enwedig ar ystâd ddiwydiannol Glannau Dyfrdwy. Ond mae ardaloedd gwledig yn aml yn mynd yn angof, felly rwy'n arbennig o falch eich bod yn rhannu fy uchelgais i sicrhau bod yr ardaloedd hynny wedi'u cysylltu'n llawn yn ogystal. A fyddai Ysgrifennydd y Cabinet yn cytuno â mi fod buddsoddiad mewn ardaloedd fel y rhain - ardaloedd trefol a gwledig - yn allweddol i lwyddiant economaidd parhaus Alun a Glannau Dyfrdwy, a rhanbarth gogledd-ddwyrain Cymru yn wir?
English: Yes, I would. Rural areas should not be left at a disadvantage by virtue of having fewer transport links. Whether it might be rail or buses, we need to make sure that the right levels of investment are being pumped into rural communities, and I'm pleased to be able to tell the Member that we have decided to set up a north Wales business unit at Transport for Wales to take forward work across urban and rural communities. I've also established a cross-border steering group, which is working on various projects as part of the metro vision, and I'm pleased to say that we are taking forward work on a number of hubs as well, not just in Deeside, which I was pleased to join the Member in visiting, but also at Wrexham. We're looking at other hub developments in St Asaph, in Abergele and many other communities, ensuring that major urban areas are better connected to one another, but that they are also better connected to rural communities.
Welsh: Buaswn. Ni ddylai ardaloedd gwledig fod o dan anfantais oherwydd bod ganddynt lai o gysylltiadau trafnidiaeth. Boed yn drenau neu'n fysiau, mae angen i ni wneud yn siŵr fod y lefelau cywir o fuddsoddiad yn cael eu pwmpio i mewn i gymunedau gwledig, ac rwy'n falch o allu dweud wrth yr Aelod ein bod wedi penderfynu sefydlu uned fusnes gogledd Cymru yn Trafnidiaeth Cymru i fwrw ymlaen â gwaith mewn cymunedau trefol a gwledig. Rwyf hefyd wedi sefydlu grŵp llywio trawsffiniol, sy'n gweithio ar brosiectau amrywiol fel rhan o weledigaeth y metro, ac rwy'n falch o ddweud ein bod yn bwrw ymlaen â gwaith ar nifer o hybiau hefyd, nid yn unig yng Nglannau Dyfrdwy, ac roeddwn yn falch o ymuno â'r Aelod i ymweld â'r fan honno, ond yn Wrecsam hefyd. Rydym yn edrych ar ddatblygu hybiau eraill yn Llanelwy, Abergele, a llawer o gymunedau eraill, gan sicrhau bod cysylltiadau gwell rhwng ardaloedd trefol mawr â'i gilydd, ond bod mwy o gysylltiad rhyngddynt a chymunedau gwledig hefyd.
English: Thank you for the question. The First Minister has established the Commission on Justice in Wales to provide an expert, independent, long-term view. The commission's work is well under way and a call for evidence has been issued. I urge everyone with an interest to contribute.
Welsh: Diolch am y cwestiwn. Mae'r Prif Weinidog wedi sefydlu'r Comisiwn ar Gyfiawnder yng Nghymru i ddarparu barn annibynnol a hirdymor gan arbenigwyr. Mae gwaith y comisiwn ar y gweill bellach, ac mae galwad am dystiolaeth wedi'i chyhoeddi. Rwy'n annog pawb sydd â diddordeb i gyfrannu.
English: Thank you for that response. Could you outline what the Welsh Government has decided are the potential implications of the commission? I understand that work is ongoing at the moment, but do you have any idea of what you expect out of this commission? For example, would you wish to devolve criminal justice in the future, for example? One of the problems, from my point of view is - and I think I've raised this in the past - that, if there were to be devolution of justice to Wales, there would be a situation, if new prisons were built, where prisoners from elsewhere, namely England, would be placed here in Wales. How realistic is it, therefore, to devolve justice if you have one regime in operation for Wales and those other prisoners came from another regime? Have you looked at the implications of the reality of the situation in those terms?
Welsh: Diolch am yr ateb hwnnw. A oes modd i chi amlinellu beth y mae Llywodraeth Cymru wedi penderfynu yw goblygiadau potensial y comisiwn? Rydw i ar ddeall bod y gwaith yn digwydd ar hyn o bryd, ond a oes gennych chi gysyniad o'r hyn rydych chi eisiau ei gael mas ohono fe? Er enghraifft, a fyddech chi eisiau datganoli cyfiawnder yn y dyfodol? Un o'r problemau sydd yn fy meddwl i - rwy'n credu fy mod i wedi codi hyn o'r blaen - yw, os byddai yna ddatganoli cyfiawnder i Gymru, byddai yna sefyllfa lle, os oes yna garchardai newydd yn cael eu hadeiladu ar hyn o bryd, efallai y byddai carcharorion o rywle arall, sef Lloegr, yn cael eu rhoi yma yng Nghymru. Pa mor realistig, felly, yw datganoli cyfiawnder os bydd un gyfundrefn yn bodoli ar gyfer Cymru, a'r bobl hynny yn dod o gyfundrefn wahanol? A ydych chi wedi edrych ar y goblygiadau a realiti'r sefyllfa yn hynny o beth?
English: Well, as regards the recommendations of the commission, I don't want to pre-empt their work, but the purpose of establishing the commission was to ensure that experts could discuss and that very broad evidence would be included in the analysis and it would give an opportunity for those voices to be heard. The Member makes a specific point on the devolution of justice, and I'm certain that she heard the Cabinet Secretary for Local Government and Public Services's statement, saying that although we're waiting for the outcome of the work of the commission, it's important, too, to develop a different vision on how the criminal justice service could work in Wales. Because the criminal justice service - part of it - has been devolved, and so there is a mixture of powers that we would need to secure in order to ensure that they collaborate in an appropriate manner. The Member also alluded specifically to the question of prisons, and what I saw in the Cabinet Secretary's statement was a new approach to looking at powers and the way in which Welsh Government could influence these issues. It was also said that we would need further discussions with the United Kingdom Government before taking any decisions on a prison in Baglan. I know she's been campaigning and that David Rees, the Aberavon Member, has also been campaigning on this, and the Government is very aware of that.
Welsh: Wel, o ran canlyniadau'r comisiwn, nid wyf i eisiau rhagdybio beth ddaw allan o waith y comisiwn. Pwrpas sefydlu'r comisiwn oedd sicrhau bod trafodaeth gan arbenigwyr a thystiolaeth eang yn cael eu cynnwys yn y dadansoddiad a bod hynny'n rhoi cyfle i'r lleisiau hynny gael eu clywed. Mae'r Aelod yn gwneud pwynt penodol am ddatganoli cyfiawnder. Fe wnaeth hi yn sicr glywed datganiad Ysgrifennydd y Cabinet dros Lywodraeth Leol a Gwasanaethau Cyhoeddus ar ddechrau mis diwethaf, a ddywedodd, er ein bod ni'n aros am ganlyniadau gwaith y comisiwn, ei bod hi'n bwysig i ni hefyd ddatblygu gweledigaeth wahanol am sut gallai'r system gyfiawnder gael ei gweithredu yng Nghymru. Mae'r system gyfiawnder - rhannau ohoni - wedi'i datganoli, a gwasanaethau sydd yn gweini arni fel system wedi'u datganoli. Felly, mae cymysgedd o bwerau sydd yn rhaid i ni sicrhau eu bod nhw'n cydweithio mewn ffordd sydd yn briodol. Fe wnaeth yr Aelod sôn yn benodol am y cwestiwn o garchardai, ac wrth gwrs beth welais i yn y datganiad hwnnw, gan Ysgrifennydd y Cabinet, oedd ffordd newydd o edrych ar bwerau a gallu Llywodraeth Cymru i ddylanwadu ar rai o'r pethau yma. Fe wnaeth e ddweud, fel y bydd hi'n gwybod, bod y Llywodraeth angen trafodaethau pellach gyda Llywodraeth y Deyrnas Unedig cyn gwneud unrhyw benderfyniadau ynglŷn â datblygiadau carchar ym Maglan. Rydw i'n gwybod ei bod hi wedi bod yn ymgyrchu, a bod David Rees, yr Aelod dros Aberafan, wedi bod yn ymgyrchu'n frwd ar hynny, ac mae'r Llywodraeth yma yn ymwybodol iawn o hynny.
English: The agreement is to be reflected in the contents of the EU withdrawal Bill and it will be for the Assembly through the legislative consent motion debate to decide whether what is provided for in the agreement is acceptable for Wales.
Welsh: Bydd y cytundeb yn cael ei adlewyrchu yng nghynnwys y Bil ymadael â'r UE a mater i'r Cynulliad fydd penderfynu, drwy ddadl y cynnig cydsyniad deddfwriaethol, a yw'r hyn a ddarperir ar ei gyfer yn y cytundeb yn dderbyniol i Gymru.
English: The agreement between the Tories in Westminster and the Labour Welsh Government here is made up of two parts: the amendments to the legislation and the agreement itself. The policy areas included in the agreement are not in the legislation and they're not comprehensive. It's entirely plausible that, as Brexit rolls on, Westminster will decide that it needs to have more control over other policy areas. Can the Counsel General explain to this Assembly what legal recourse he has to stop Westminster taking control of more policy areas, and what legal footing does the existing list of policy areas stand on?
Welsh: Mae'r cytundeb rhwng y Torïaid yn San Steffan a Llywodraeth Lafur Cymru yma yn cynnwys dwy ran: y gwelliannau i'r ddeddfwriaeth a'r cytundeb ei hun. Nid yw'r meysydd polisi sydd wedi'u cynnwys yn y cytundeb yn y ddeddfwriaeth ac nid ydynt yn gynhwysfawr. Mae'n gwbl gredadwy, wrth i Brexit fynd rhagddo, y bydd San Steffan yn penderfynu ei bod angen mwy o reolaeth dros feysydd polisi eraill. A all y Cwnsler Cyffredinol egluro i'r Cynulliad hwn pa gamau cyfreithiol y gallai eu cymryd i atal San Steffan rhag cymryd rheolaeth dros ragor o feysydd polisi, ac ar ba sylfaen gyfreithiol y gosodwyd y rhestr gyfredol o feysydd polisi?
English: Well, I think the Member misunderstands the effect of the agreement -
Welsh: Wel, rwy'n credu bod yr Aelod wedi camddeall effaith y cytundeb -
English: That's such a patronising line of argument.
Welsh: Mae honno'n ddadl hynod nawddoglyd.
English: Can I give the Counsel General my wholehearted support on this issue? Is it not correct that the agreement that has been arrived at between the UK Government and the Welsh Government is fundamentally a political agreement, not a legal agreement? Ultimately, as we are part of the United Kingdom, if the United Kingdom Parliament wished to reverse any previous legislation, it would be perfectly possible to do so. But any attempt to resile from the devolution settlement following two referenda here in Wales would clearly create a constitutional conflict between Wales and the United Kingdom Government, and there would be widespread support in this Assembly from all sides, I think, of the house for resisting any such move. So, the leader of Plaid Cymru's fears in this respect, I think, must be regarded as illusory.
Welsh: A gaf fi ddweud fy mod yn cefnogi'r Cwnsler Cyffredinol yn frwd ar y mater hwn? Onid yw'n wir mai cytundeb gwleidyddol yw'r cytundeb a gafwyd rhwng Llywodraeth y DU a Llywodraeth Cymru yn y bôn, yn hytrach na chytundeb cyfreithiol? Yn y pen draw, gan ein bod yn rhan o'r Deyrnas Unedig, pe bai Senedd y Deyrnas Unedig yn dymuno gwrthdroi unrhyw ddeddfwriaeth flaenorol, byddai'n berffaith bosibl iddi wneud hynny. Ond byddai unrhyw ymgais i encilio rhag y setliad datganoli yn dilyn dau refferendwm yma yng Nghymru yn amlwg yn creu gwrthdaro cyfansoddiadol rhwng Cymru a Llywodraeth y Deyrnas Unedig, a byddai camau i wrthsefyll unrhyw ymgais o'r fath yn cael eu cefnogi'n eang yn y Cynulliad hwn, a hynny o bob ochr i'r tŷ, rwy'n credu. Felly, rhaid ystyried mai dychmygol yw ofnau arweinydd Plaid Cymru yn hyn o beth.
English: Clearly, acting in defiance of the consent of the Assembly would pose a constitutional crisis, so there's no question around that. The agreement, which is a political agreement - although it has legal aspects: the amendments themselves, the reference to the Supreme Court; those are all legal steps, needless to say - the agreement actually includes the application of the Sewel convention to the regulation-making powers, which wasn't previously a feature of the Sewel convention. In fact, it goes beyond that and it sets out a specific process by which those regulations are then debated and approved in Parliament. So, it is a political agreement, it is necessarily a political agreement, but it incorporates very specific legal actions, which we expect to be undertaken.
Welsh: Yn amlwg, byddai gweithredu'n groes i gydsyniad y Cynulliad yn achosi argyfwng cyfansoddiadol, felly nid oes unrhyw amheuaeth ynglŷn â hynny. Mae'r cytundeb, sy'n gytundeb gwleidyddol - er bod ganddo elfennau cyfreithiol: y gwelliannau eu hunain, y cyfeiriad at y Goruchaf Lys; afraid dweud bod y rheini i gyd yn gamau cyfreithiol - mewn gwirionedd, mae'r cytundeb yn cynnwys cymhwyso confensiwn Sewel i'r pwerau gwneud rheoliadau, rhywbeth nad oedd yn nodwedd o gonfensiwn Sewel yn flaenorol. Yn wir, mae'n mynd y tu hwnt i hynny ac mae'n nodi proses benodol ar gyfer trafod a chymeradwyo'r rheoliadau hynny yn y Senedd. Felly, mae'n gytundeb gwleidyddol, o reidrwydd mae'n gytundeb gwleidyddol, ond mae'n cynnwys camau cyfreithiol penodol iawn y disgwyliwn iddynt gael eu cyflawni.
English: Decisions about cancellation of registration for day care providers are made by Care Inspectorate Wales. The inspectorate has operational independence. Day care providers that are the subject of cancellation decisions have a right of appeal against those decisions to the first-tier tribunal.
Welsh: Arolygiaeth Gofal Cymru sy'n gwneud penderfyniadau ynglŷn â diddymu statws cofrestredig darparwyr gofal dydd. Mae gan yr arolygiaeth annibyniaeth weithredol. Mae gan ddarparwyr gofal dydd sy'n ddarostyngedig i benderfyniadau diddymu hawl i apelio'n erbyn y penderfyniadau hynny yn y tribiwnlys haen gyntaf.
English: Thank you for that answer, Counsel General. It doesn't seem like much, but there we are. Counsel General, you may be aware of the case of Bright Sparks nursery in Taibach in my constituency, which has been closed since last year following allegations of force-feeding of children and restraint of young children. These are issues which must be investigated, because they must be taken seriously, and there is no question about that. In fact, a trial was held and three individuals were charged and prosecuted, but the trial found them not guilty of all charges, and therefore they were exonerated. Now it appears that even being exonerated in court is insufficient for CIW to reissue the licence, which implies that the evidence presented is still considered sufficient by CIW. What guidance can the Welsh Government give to CIW to ensure that, whilst the need to safeguard children in circumstances where allegations are made is paramount to ensure their safety is there, a thorough investigation is made, and if prosecution that follows fails, a plan is put into place, working with the organisation, to ensure that those nurseries get an opportunity to reopen in a safeguarded, protected way?
Welsh: Diolch i chi am yr ateb hwnnw, Gwnsler Cyffredinol. Nid yw'n ymddangos yn llawer, ond dyna ni. Gwnsler Cyffredinol, efallai y byddwch yn ymwybodol o achos meithrinfa Bright Sparks yn Nhai-bach yn fy etholaeth, sydd wedi bod ar gau ers y llynedd yn dilyn honiadau o orfodi bwyd ar blant ac ataliaeth mewn perthynas â phlant ifanc. Mae'r rhain yn faterion sy'n rhaid eu hymchwilio, oherwydd mae'n rhaid eu cymryd o ddifrif, ac nid oes unrhyw amheuaeth ynglŷn â hynny. Mewn gwirionedd, cynhaliwyd achos llys ac fe gafodd tri unigolyn eu cyhuddo a'u herlyn, ond cafwyd hwy'n ddieuog o'r holl gyhuddiadau, ac felly cawsant eu rhyddhau o fai. Nawr mae'n ymddangos nad yw'r ffaith eu bod wedi cael eu rhyddhau o fai gan y llys yn ddigon i Arolygiaeth Gofal Cymru ailgyhoeddi'r drwydded, sy'n awgrymu bod y dystiolaeth a gyflwynwyd yn dal i gael ei hystyried yn ddigonol gan Arolygiaeth Gofal Cymru. Pa arweiniad y gall Llywodraeth Cymru ei roi i Arolygiaeth Gofal Cymru i sicrhau, er bod yr angen i ddiogelu plant mewn amgylchiadau lle y caiff honiadau eu gwneud yn hollbwysig er mwyn sicrhau eu diogelwch yno, fod ymchwiliad trylwyr yn cael ei wneud, ac os na fydd erlyniad yn dilyn hynny, fod cynllun yn cael ei roi ar waith, gan weithio gyda'r sefydliad, i sicrhau bod y meithrinfeydd hynny'n cael cyfle i ailagor mewn ffordd a ddiogelir?
English: The Member will appreciate that the individual case that he refers to - it's difficult for me to make much specific comment about that. Any providers who wish to challenge a decision of the inspectorate have a right of appeal to the first-tier tribunal, which is an independent tribunal with expertise in hearing this kind of case. He mentions the childcare provider in his own constituency and he will know that there is a hearing ongoing at the moment at the first-tier tribunal in relation to the cancellation decision made by CIW. The jury at Swansea Crown Court did not find the case was proved, obviously, to the standard relevant to a criminal court, but the burden of proof in these proceedings is different, so it remains to be seen what the outcome of the appeal is by the nursery against the decision to cancel registration.
Welsh: Bydd yr Aelod yn deall bod yr achos unigol y mae'n cyfeirio ato - mae'n anodd i mi wneud llawer o sylwadau penodol ynglŷn â hynny. Mae gan unrhyw ddarparwyr sy'n dymuno herio penderfyniad yr arolygiaeth hawl i apelio i'r tribiwnlys haen gyntaf, tribiwnlys annibynnol sy'n arbenigo mewn achosion o'r math hwn. Mae'n crybwyll y darparwr gofal plant yn ei etholaeth ei hun a bydd yn gwybod bod gwrandawiad ar y gweill yn y tribiwnlys haen gyntaf ar hyn o bryd mewn perthynas â diddymu penderfyniad a wnaed gan Arolygiaeth Gofal Cymru. Barnodd y rheithgor yn Llys y Goron Abertawe na phrofwyd yr achos yn ôl y safon sy'n gymwys ar gyfer llys troseddol, yn amlwg, ond mae'r baich profi'n wahanol yn yr achosion hyn, felly rydym yn aros i weld beth fydd canlyniad yr apêl gan y feithrinfa yn erbyn y penderfyniad i ddiddymu eu statws cofrestredig.
English: May I thank the Member for the question? I refer the Member to the answer I gave in responding to the motion on 18 April. It's clear that there is a legitimate difference of opinion about the interpretation of section 37, and we are engaging in constructive dialogue with the Presiding Officer to resolve this.
Welsh: Diolch i'r Aelod am y cwestiwn. Rwy'n cyfeirio'r Aelod at yr ateb a roddais wrth ymateb i'r cynnig ar 18 Ebrill. Mae'n amlwg bod gwahaniaeth barn dilys ynglŷn â'r dehongliad o adran 37, ac rŷm ni'n cynnal deialog adeiladol gyda'r Llywydd i ddatrys hyn.
English: Thank you for that response. The record will show, of course, that the Assembly didn't actually cede to the threat of legal challenge at that time, and indeed that the Government didn't proceed with launching that legal challenge. The Government argued, and you argued at the time, that a dangerous precedent would be established here. But the truth is that there is plenty of precedent in parliamentary practice internationally already in existence, where Parliaments can insist on the publication of important reports. Of course, there is another report in the pipeline, dealing with the same circumstances - the very tragic circumstances, of course. So, what is your advice to the First Minister on the need to move as quickly as possible to publish the details of the remit of that other inquiry?
Welsh: Diolch am yr ymateb yna. Mi fydd y record yn dangos, wrth gwrs, na wnaeth y Cynulliad ildio i'r bygythiad o her gyfreithiol ar y pryd, ac yn wir na wnaeth y Llywodraeth fwrw ymlaen i wireddu'r bygythiad o lansio her gyfreithiol. Dadlau a wnaeth y Llywodraeth, a chithau, ar y pryd, y buasai cynsail perig yn cael ei sefydlu yma. Ond y gwir amdani ydy bod yna ddigon o gynseiliau mewn arferion seneddol yn rhyngwladol yn bodoli yn barod, lle y gall Seneddau fynnu cyhoeddi adroddiadau pwysig. Wrth gwrs, mae yna adroddiad arall ar y gweill, yn delio â'r un amgylchiadau - amgylchiadau trist iawn, wrth reswm. Beth ydy eich cyngor chi, felly, i'r Prif Weinidog ar yr angen i symud mor fuan â phosib i gyhoeddi manylion cylch gorchwyl yr ymchwiliad arall hwnnw?